И Н Ф О Р М А Ц И Я

за длъжността „Термист“ 
 в цех за ремонт на РАВ и РЛТ
на военно формирование 46700, гр. Сливен
I. Минимални изисквания за заемане на длъжността:  

· Образование: средно;

· Минимална образователна степен: II степен професионална квалификация и/или завършен X клас
· Професионален опит:  не се изисква
· Категория труд: трета;
II. Изисквания за познаване на основни нормативни и други актове.

Задължително:

1. Да познава необходимата документация и литература свързана с извършвания ремонт

2. Да знае отлично технологията за термична обработка.

3. Да познава технологичните условия за ремонта на въоръжението.

4. Да познава технологиите за пасивиране и оксидиране на въоръжението.

5. Да познава правилника за безопасност на труда при работа в силно агресивна среда.
В касаещия го обем:

1. Да познава Кодекса на труда в касаещия го обем, правилника за вътрешния ред, правилата  и правилниците за здравословни и безопасни условия на труд, пожарна и аварийна безопасност, други правилници и наредби касаещи го.
СПЕЦИФИЧНИ ЗАДЪЛЖЕНИЯ :

1. Да знае технологията за извършване на оксидиране:

· почистване;

· обезмасляване;
· промиване;
· оксидиране;
· сапунисване;
· омасляване.
2. Самостоятелно подготвя ваните за оксидация, спазвайки технологичните изисквания 
3. Да следи за правилното протичане на процеса (оксидация).
4. През времето незаето с оксидация да участва в ремонта на различните системи СО.
5. Да почиства работното си място и помещенията на отделението и цеха

6. Да участва в  почистването на районите на формированието

7. При необходимост изпълнява и други задачи, възложени във връзка с изпълнение на длъжността
III. Допълнителна информация за длъжността:


1. Подписване на трудов договор с изпитателен срок от 6 месеца.

2. Размер на основната месечна заплата - 1452 лв, включваща:

2.1. Заплата за длъжност – 1100,00 лв
2.2. Сума за работа в системата на МО - 32 % от заплатата за заеманата длъжност - 352 лв.
3. За трудов стаж и професионален опит – по 1% за всяка година, след признаване на трудов стаж по специалността от работодателя.

4. Порционни пари (ежемесечно)  - ежегодно се определят със заповед на Министъра на отбраната.

5. Пари за представително облекло (веднъж годишно) – ежегодно се определят със заповед на Министъра на отбраната.

IV. Необходими документи за кандидатстване.

1. Заявление за кандидатстване  - до началника на военно формирование 46700 – Сливен (попълва се във формированието).

2. Автобриография (CV).
3. Копие на документи за завършено образование.

4. Копие на трудова книжка за удостоверяване на трудовия стаж.

5. Други документи, удостоверяващи професионален опит.

6. Допълнително, след номиниране за назначаване се изискват:

· Свидетелство за съдимост;

· Медицинско свидетелство за работа (заверено от личния лекар);

· Медицинско свидетелство за работа, удостоверяващо липса на психично заболяване;

7. Съгласие за предоставяне и обработка на лични данни (към чл.4, ал.1, т.3 от Закона за защита на личните данни).

Подборът на кандидатите ще се извърши по документи от работодателя и назначена комисия.

Само одобрените кандидати ще бъдат уведомени по телефона за резултата от работата на комисията.

Място и срок за подаване на документи:

Документи се приемата от 09 00 часа на 03.01.2025г. до 1500 часа на 14.01.2025 година във военно формирование 46700 – Сливен. 

Лице за контакти и допълнителна информация: 

Капитан Стойчо Христов Колев, тел. 44210
Цивилен служител Таня Динева, тел. 44210

